Hvis landets efterskoler åbnes, er risikoen for smittespredning "meget høj", mens den er "lav" for biblioteker og museer. Det viser et nyt fortroligt notat fra Sundheds- og Ældreministeriet, som TV 2 er i besiddelse af. Notatet er sendt til Folketingets partiledere forud for fredagens forhandlinger om mere genåbning af landet. Vurderingen er foretaget af Statens Seruminstitut, og det understreges i notatet, at de er "usikre og forenklede". Kilde: Sundheds- og Ældreministeriet, vurdering foretaget af Statens Seruminstitut. Det understreges, at vurderingerne er ”usikre og forenklede” og afhænger af flere faktorer, herunder epidemiens udbredelse på det aktuelle tidspunkt. Vurderingerne er lavet under forudsætning af implementering af restriktioner, der sikrer fysisk afstand og hygiejneforhold. Mere åbner efter 10. maj Folketingets partiledere forhandler fredag eftermiddag med statsminister Mette Frederiksen (S) om, hvad der skal genåbne i næste fase. I forbindelse med forhandlingerne kan partierne læne sig op af listen over smitterisikoen ved at åbne de enkelte steder. Mette Frederiksen slog i sin 1. maj-tale fast, at det fortsat er planen, at mere vil åbne efter 10. maj.

Opsummering:
I et fortroligt notat til Folketingets partier vurderer Statens Seruminstitut, hvad smitterisikoen er ved at åbne forskellige dele af samfundet.